
Nr. 33/219
AVIZ
asupra proiectului de Lege pentru ratificarea Acordului încheiat între Comunitatea Europeană şi statele membre ale acesteia, pe de o parte, şi Republica Africa de Sud, pe de altă parte, semnat la Kleinmond la 11 septembrie 2009, de modificare a Acordului pentru comerţ, dezvoltare şi cooperare între Comunitatea Europeană şi statele membre ale acesteia, pe de o parte, şi Republica Africa de Sud, 
pe de altă parte, semnat la Pretoria la 11 octombrie 1999
Cu numărul PLx 666 din 28 noiembrie 2011, Secretarul General al Camerei Deputaţilor a trimis Comisiei pentru politică externă, spre dezbatere şi avizare, proiectul de Lege pentru ratificarea Acordului încheiat între Comunitatea Europeană şi statele membre ale acesteia, pe de o parte, şi Republica Africa de Sud, pe de altă parte, semnat la Kleinmond la 11 septembrie 2009, de modificare a Acordului pentru comerţ, dezvoltare şi cooperare între Comunitatea Europeană şi statele membre ale acesteia, pe de o parte, şi Republica Africa de Sud, pe de altă parte, semnat la Pretoria la 11 octombrie 1999. 

În şedinţa din 5 decembrie a.c., Comisia pentru politică externă a hotărât, cu unanimitate de voturi, avizarea favorabilă a proiectului de Lege şi transmiterea acestuia plenului Camerei, în forma prezentată.

